În Italia, zeci de oameni aproape că s-au călcat în picioare în încercarea de a pune mâna pe un cozonac cu preţ redus. S-a întâmplat într-un centru comercial din Palermo.

Camerele de supraveghere surprind momentul în care zeci de clienţi vin din toate colţurile magazinului şi se năpustesc asupra pachetelor cu cozonaci, iau câte apucă şi fug spre casele de marcat.

În doar 2 minute, zeci de cozonaci dispar în coşurile clienţilor spre nemulţumirea celor care nu au apucat să pună mâna pe delicioasa prăjitură.